
AZ UNNEPRONTOK 


Zendiil, kondul szent harangszó, 

Csengve, biigva messze hangzo: 
„Imära ! imára!" 

Jámbor népe a kis helynek 

Halkan lépve gyűlnek, mennek 
Imára, imára. 


Szép piros a pünkösd reggel, 

Mintha tűzzel, Szentlélekkel 
Menny-fóld tele volna; 

E napot fent, s lent megülik, 

E nap oly ragyogva nyílik, 
Mint hajnali rózsa. 


De mi réjja riad? de mi ördögi zaj, 
Rekegő szitok és otromba kacaj, 
Hogy reszket az egyház tornya ? 
Szembe Isten hajlokával, 
Nem törődve a szent maval, 
Foly tegnapi dőre tivornya. 


„Hol egy muzsikás? hegedű, vagy egyéb? 
Ha különb nem akad, dudaszó is elég, 

Ki fut érte? szaladj Zsuzsi lyányom." 
„A Zsuzska maradjon! hagyj neki békét! 
Eszem azt a pirositos képét: 

A kuferczest majd vele járom." 


. Hát ime, kapóra, dudás közeleg. 

Egy sanda, szikár, csúf szőrös öreg, 
Tömlője degeszre fujva; 

Füle táján két kis szarva gidának, 

— Mintha neki volna szarva magának — 
Sipjan már billeg az ujja. 


» Ide a Jebuzéus pofádat! 

Mert megkeserüli a hátad." 
„Uraim, de papolnak ott-benn.. .“ 

„Hát baj neked az, pogány hitünek ? 

Az enyém — ha töröm, ha nem — ez ünnep, 
Enyém, ha szidom, ez az Isten!" 


ARANY JÁNOS 


Ravaszul mosolyog fél szája hegyén 

S rákezdi dudáját halkal a vén, 
Minden sark billeg a táncra; 

Bzután vidorabb lesz, majd sebesebb, 

A táncz is utána pőrébb hevesebb, 
A mint kopog és szaporázza. 


De vége szakadni mikor fog, ugyan? . . . 
„Hagy el — riad egy rá — aki szele van! 
Kihasitom kecske-dudádat”. 
Hanem a muzsikás mindég fujja, 
Mindeg szilajabban pörög ujja — 
Az egész tivornya kifáradt. 


Lankadva leúlne az is, meg ez is, 
Hivnák haza őket ebédjekhez is; 

Nem, nem lehet, ugrani kell csak. 
Szidják a dudäst, — Verik, öklözik őt — 
Verik bizony a nagy úres levegót, — 

Gyors .áre szaladt e csudának. 


Fut gazda, kié ama renyhe cseléd: 


„Jössz..? vagy dobom — itt ez a villa — beléd ?..." 


Vasvilla kezébe ragadt ám; 
Fut lyány, fiu, és anya és feleség: 
„Apám, fiam, apjukom! untig elég . . ." 
S kezeit töri szíve szakadtán. 


Már józanon a fiu, az apa, férj 

Mennének is — ime, közelget az éj — 
Nyújtják kezóket nagy-epedve ; 

A tánczosok arczán vérkönnyű hull: 

De a láb még egyre bokázza vadul, 
Viszi a tánc ördögi kedve. 


Éjfélt hogy üt a torony-óra közel, 
Kénkő fojtó szaga terjedez el, 

S mint szél ha forogva ragad port: 
Ugy táncol el, egy bősz harci-zenére, 
(Mondják a pokol tüzes fenekére) 

Az egész örjöngő csoport. 


Girbic irodalmároktól s még szegényebb irodalmi karámoktól nemzeti bálvánnyá csodálkozott Arany 
János megünnepléséhez nem köteles frázisokkal járulunk: önmunkájával hajtatunk zászlót a magyar elbeszélő 
költészet mestere előtt. Az Ünneprontók cimű balladáját minden kritikai hozzáfűzés nélkül adjuk, mint a korabeli 
irodalom egyik legtöbbet magábagyűjtő és aktiv erővel kirobbanó megnyilatkozását. 

Aranyt ma célirányos ideállá magasztositani egyenlő lenne a mai nemzedék gyöngeségével. Minden 
művész csak maga teremtheti meg törvényeit és céljait: ennek egyik legerősebb magyar bizonyitója Arany Já- 
nos volt, aki érzéseiben, gondolataiban és megéléseiben korát legtisztábban és legegyetemlegesebben érzékeltette 
meg. Az ő lezár és tudatosan kihasznált gondolat és formakörében már csak epigonok gombásodhatnak fel. 


Fans re 


A ZÖLD LÁMPA KÖRÜL 


Hat óra volt s Abrahám rekedt, ébresztgető han- 
gon neszelt föl elsőnek. 

— Reggel van, Esztikém! 

A szólításra valahol a szoba másik sarkában 
" feleltek. Vékony női hang volt, álmosan, minden érte- 
lem nélkül csöngetett el a sötétben. 

— Szivecském, a lámpát! 

. Ujrázta meg Ábrahám torokba-szokott kitartással. 
Aztán érthetőbben, élesebben, parancsolóra fogta a 
hangot. 

— A lámpát!! 

Az asszony szó nélkül s úgy félig mezítelenül, 
ahogy a meleg dunyhák alól kicsúszott, már ott motosz- 
kált a szoba közepén. Fehér alakja ingó, gyönge osz- 
loppal világított az asztal fölött. 

Az ember most megint mondani akart valamit, 
de vén tüdeje váratlanul beleugatott a szavába. 

Köhögött. Köhögött. 

Föllobbant a lámpa és zöldes, mindent patinázó 
világosság fröccsent szét a szálmagas asszony körül. 

— Maradj csak a helyeden! — mondta. 

Az ember még süketen krakogott. 

— Maradj csak — rimánkodott tovább. — Mind- 
járt fölteszem a teavizet — s eleven testét pironkodó 
szuszogással kapkodta el a kiváncsiskodó tekintet elől. 

S az itt-ott kivillanó hús most szikrát dobott a 
másik szemébe. 

Megforrt a vére. i 

Moho, vénemberes vágyakozása leemelte az ägy- 
rol, gajdolva az asszony felé tipegett. Szőrös, elhervadt 
majom volt a teljes, fiatal test mellett. 

Éhesen a szájára kapaszkodott. 

— Oh, Jehova aranygyümölcse! 

Az asszony engedte csókolni magát. 

És engedte öltöztetni magát az ember hideg, 
körmös ujjaitól. 

Ábrahám állati ügyességgel ugra-bugrált s Eszter 
szép volt nagy, tiszta nyugalmában. : 

Szemei ragyogtak és asszája fólhasadtan piroslott. 

Bz ember már áldozó babramunkában a lábainál 
guggolt s ijedten megszisszent, mikor az asszony ne- 
vetve elperdült tőle. 

Csönd volt. A lámpában halálosan morgott a vizes 
petróleum s a zöld fénybe, mint elhizott felhődarabok, 
lógtak bele a plafondra aggatott ócska férfiruhák. 
Vastag egyszinű árnyékot vetettek mindenre és a nyo- 
moruságára gondoltattak mindenkit. 

Ábrahám ötven esztendeje nyögött, töpörödött 
már a terhes, szomorú rongyok alatt. Kiváncsi szemei- 
vel, amit először az emlékezetébe tudott látni, az is 
egy ilyen salakba borult szabóműhely volt s a ritka 
szombatokon kivül, azóta is alig látott más világossá- 
got a döglődő. zöld lámpánál. É 

Napok, esztendők, esztendők mindent elmorzsoló 
egyhangúsága ülepedett meg vaksi tengerfenéknek a 
négy fal között. Amióta a kicsiny ablak elé odaépítet- 
ték a szomszéd hatalmas tűzfalát, azóta minden tár- 
gyat, oldalt eső szögletet és ágaskodó magasságot 
egyszintűvé és örökéletűvé mosott itt össze a sötét. 
A durva, kiszálkásodott tárgyak bársonyosan elpuhultak 

s az emberek, a négy egymásért való szabók ís szelid, 
akaratlan testvérekké nyomorodtak a lapuló holmikhoz. 
Bmi húsz év óta kis pezsgést, életszínt kevert 
föl a műhelyben, azt az asszonyok vérmes és szeren- 
csétlen bevándorlása hozta. 
brahám szőrvert, csontvázzá öregedett agglegény 
volt, mikor eszes, igazi vágyakozással először asz- 
szonyra gondolt. Akaratlanul és készületlenül bolond, 
szivetkergető, térdetroggyasztó éjszakái gyújtották meg 
eldolgozott kivánságait. Sokáig, szinte idegen akarattal 
védekezett. Aztán megadta magát önmagának, mintha 
tagló alá hajtotta volna a nyakát. 

Reggelenként betegen ébredt, napközben válto- 
zatlanul ott púposkodott a rámás varróasztalka fölött 
és ingott, utazott a három körülülő segéd fecsegésében 
szinte testetlenül. 1 

Nyilott az ajtó s Abraham kósza, falakon és 
takargató ruhákon át vizslálkodó gondolatai egyszerre 
visszaszöktek a fészkükbe. 

Bágyadt viaszkecskefejét éhesen fölütötte. 

Fekete, deszkamellü, horgas orru lányok jártak 
be ócska munkával a szabókhoz. 

Es vörös, dunyhaszagú, holdvilágképü lányok is 
jártak be a boltosok utcájából. 

Abrahám megvadult gondolatai válogató szakér- 
telemmel méricskélték le ezeknek a lányoknak asszo- 
nyos értékét. 

Egyik sem tetszett neki. | 

S jöttek a szombatok s Abraham ilyenkor vadá- 
szatra ment ragyogó, kamaszos szemeivel. 

Néhány hónap mulva a három szabólegényt egy 
dromedár héberasszony engedte be a zöld világú mű- 
helybe. A kehes, ösztövér emberek egy ideig nagy, 
borjúszemekkel csodálkoztak, aztán érzéketlenül, mintha 
semmi változás nem történt volna körülöttük, bele- 
szoktak az új helyzetbe. 

Minden hangos zökkenő nélkül tíz esztendőt 
öltögettek el magukból az uraságoktól levetett gunyákba 
s ezalatt az idő alatt egyikük sem vette észre, hogy 
a keszeg Abrahám hogyan neki gömbölyödött a lötyö- 
gős húsnak és a terebélyes asszony hogyan szomoro- - 
dott gyufaszál karóvá. 

Egy reggel pedig a három legény előtt vetetlen 
maradt az asszony ágya s egy hét mulva sárgán és 
soványan, mint valami olcsó, óriási gyertya, már meg 
sem mozdult az asszony az ágyban. 

Ábrahám bamba kétségbeeséssel ünnepelte a 
halált. Nehéz, szögletes fejében alig tudta értelemmel 
fölérni váratlan sorsfordulását. Erre soha sem gondolt. 
Évről-évre, máról-holnapra valami nagy, nagy áldást 
adó ajándékot várt az asszony hatalmas életéből s 
most szinte hihetetlen volt neki, hogy az minden aján- 
dék nélkül, mindenestől, csak úgy egyszerüen a föld 
alá bújtatta magát. 

Búsan elvadult, elsoványodott. 

Mintha láncokról engedték volna el, ahogy az 
ülőkéről elszabadult. Nem birta a szomorú, csöndes 
özvegységet. A kemény szabószék láthatóan nyomo- 
rékká törte a testét s ha csak tehette, szinte eszelősen 
menekült az emlékeztető falak közül. Éhesen, mint 
valami üződő ordas, loholta a várost. 

Egy kövérke, nevetős szájú özvegyet hozott ma- 
gához párnak a felhős rongyok alá. 

Vidám és rezesen szőke volt ez az asszony. 

S öt év alatt ezt is elfogyasztotta Ábrahám. 

A hitvány, kicsieemberkére most rászakadt a 

világ. Máról-holnapra még kisebbé, sárgábbá tópóró- 
dött s a szomorúság láthatatlan terhei hegyes, ferde 
púpot nyomtak ki a hátán. 

Megadó szelidséggel guggolt a három légény 
gyúrújéhen. Fönt a plafondon groteszk, fekete árnyakat 
ingattak a ruhák és alattuk a rongy és nehéz halszag- 
ban órókéltii kitartással pislogott a zöld lámpa. 

Dolgos, jópénzü esztendők morzsolódtak. 

Naphosszat alig hangzott el egy-két vidámabb 
szó a műhelyben. 

Körömleváltig robotoltak a szabók. 

Az ágylábban észrevétlenül sárga garmadaba 
híztak az aranyak. 

A régi lányok helyett uj lányok hordták a kifogy- 
hatatlan javítani valót. 

És Ábrahám üszkös életét egy éjszaka megint 
lábra lobbantották a vágyak. 

Sokáig, kegyetlenül verekedett magával. Szomor- 
kás tegnapi éjszakái már az ördögé voltak, élt és 
bolond mohósággal fürdette magát az uj, legényes 
álmokban, de gyáván, gyerekes kétségekkel juhászodott 
meg, ha ráhasadt a reggel. 

Mint rendesen, ő volt az első a rámás asztalká- 
nál s hogy senki gondolatain ne kapja, még a szokott- 
nál is gyorsabb, fáradhatatlanabb tempóban öltögetett. 

S a három vén legény néha csodálkozva mégis 
rákapta a fejét, s üveges szemeiket néha röhögve 
összetüztek. 

Bütykös keze, amig a posztö fölött kaszält, feje 
kerge, elszabadult vizióira nagy igenlösekkel ütött a 
szive. A tragikus két próba után, vadászó gondolatai 
most kint, kint, messzi földeken faluztak az uj asz- 
szonyért. Ugy okoskodott, hogy az a másik kettő már 
magába plántálva elhozta hozzá a város ölő nyava- 
lyáit is és ő most a faluk vad, szüz virágaiból vá- 
lassza ki a párját. Beleremegett a fantáziálásba. 

Szurós pupja fölött hangtalanul összevihogtak a 
legények. 

Már nem birta soká. 

Az egyik reggel aztán a segédek maguk gyúj- 
tották meg a zöld lámpát s egész nap hiába várták a 
mestert. Este megint ők fújták el a lámpát... És 
másnap ugyanígy. 

Hetek multak el. 

S egy napon aztán hazatévedt. 

De nem egyedül. 

A legények taktusos, nyámnyám munkában épen 
valami talmudmese értelmét okoskodták egymásra, mi- 
kor nyikordult az ajtó s egy piros kendős, csupaélet 
asszony lépett át a küszöbön. 

A szabók kilendült kezében megállt a vér, öröm- 
mel csodálkozni akartak, de a másik pillanatban már 
búsan és alázatosan újra alábukott a cérnás öklük, 
| Az asszony tarkabarka szoknyäja mellett, mintha 

csak a földböl szürta volna föl magät, ott ällt a mes- 
ter is. 

— Eszter! 

Mondta két mutogató kezével is a bärgyu, örtel- 
metlen legények felé s elgyürt, szakállas ábrázata 
szinte kicsattant a nevetős örömtől. 

— Az én asszonyom! 

A legények ügyetlenül bókoltak, nevetésükben, 
mint valami láncos komondorok megmutatták a fogai- 
kat; aztán ívben visszagörbedtek. ; 

Az asszony hangos, idegen kacagással csodálko- 
zott a temető falak között. 


S ők nem birták ezt az egészséges hangot. El- 
bújtak a zizegő robotba, a ruhák dohos, beett szagát 
szippantgatni s csak Salamon, a vásalólegény tólta föl 
néha-néha nagy, vörösszeplős képét. Végigmérte az új 
asszonyt s ravasz lesunyt szemeivel magába zárta 
minden porcikáját. Ugy messziről, egy pillanatra min- 
den asszonyát megirigyelte, elkivánta Ábrahámtól, de 
aztán jött a vasalás órája, ami minden szuszt kirug- 
tatott belőle s másnapra már ő is tunyán és vágyta- 
lanul ült be a szomszédai közé. 

Ábrahám nem púposodott munkához ezen a na- 
pon. Estig betelhetetlen szóval az asszony mellett 
ügyeskedett s mikor a segédek elmentek, köhécselve 
ő fujta el a lámpát s mint valami szemérmes gyerek, 
az asszonytól messze, egyedül bújt be a másik ágyba. 

Nehezen vergődött álomba. Cserepes szája, hosszú,. 
girbic karjai erőszakosan atkivankoztak az élő, szu- 
szogó másikhoz, de aszkétás erővel lefogta magát. 
Egész csenevész teste egy nagy, nagy igenlése volt 
fölgerjedt vágyainak s az esze könyörtelenül árvaságra 
marasztalta reggelig. 

Másnap kiváncsian körül-körül nézte a párját s 
az még szebb és teljesebb volt, mint tegnap. 

Szerelmesen örült neki, örült magalebiró erejének 
is s biztos volt benne, hogy ezen túl már tisztán és 
távol marad tőle az asszony. 

A poklos, elepesztő éjszakák után szürcsölő, gaz- 
dag csókokkal fizette ki magát. Az asszony pirosan 
élt előtte s ő ilyenkor, mikor már védte a lámpa, mint 
valami mézes, elterebélyesedett fára, éhesen az ajkáig 
kapaszkodott s csak mikor már teljesen elégedettre 
csókolta magát, hullott le, mint valami jólakott hernyó. 

Ennek minden reggel igy volt a rendje. 

Most megadón talpra inogott. Karjai még egy- 
szer kilendültek, még egyszer kóstolni akart a talpig 
öltözött asszonyból, de a hirtelen kopogás az ajtón, 
egyszerre lehütötte. Mire a köszöntgető Salamon be- 
botlogott, már ott sötétlett az asztalka fölött, térdén 
az ócska holmival, mint valami befütött masina ka- 
szált a levegőben. 

A másik két segéd egyszerre érkezett s a cérnás, 
vakító igában estig együtt maradt a négy ember, 

Eszter készitgetó csörömpöléssel ringatózott az 
elnémult csoport körül. ; 

Néha szólt. 

Néha azok is szóltak. 

a Néha hálás kézcsókra Abraham is hozzäbätorko- 
ott. 

S aztán lázas, ingerlő tüzeivel eljött az este. 

Ábrahám hanyatvetve búsan és felforrtan virrasz- 
tott a sütögető takaró alatt. Vörös, szikrázó karikák 
játszottak a szemeivel s a fülei tártan, mint vendéget 
váró kapuk figyeltek. 

. Mély, egyhangú szuszogäs hullámzott a sötétben. 
S Abrahám kergetőző vére néha hangokat hallott ki a 
sötétből. Hivó, édesgető csilingelést a másik sarokból, 
ahol az asszonya aludt. 

Akaratlanul mozdult és mindig és mindig vissza- 
marasztalta magát. És reggelre mindig fáradtabb és 
halálba készülőbb volt, mint mikor lefeküdt. 

S egy éjszaka teljesen elfogyott az életből. 

Este a lámpa oltás után még sokáig ott kupor- 
gott az asszony dagadó ágyánál. Remegő kezei alku- 
dozón rásimitottak a másik arcára, játszani kivántak, 
de fájón visszaugrottak, mintha tüzbe nyúltak volna. 
Dús, fantasztikus meséket talált ki ezen az éjszakán 


Abraham, pergő, arany mézet csöpögtetett a nyelve s 
mikor az asszony gondtalan álomba szédült, hangtalan 
óvatossággal ő is elcsúszott tőle. 

De nem temette el magát az ágyba. 

Egy ideig még hallani lehetett keresgélő, kapasz- 
kodó szuszmogását, aztán mintha örök csönddé nyu- 
galmasodott volna. 

Reggel a kormos sötétben Salamon türelmetlen 
dörömbölése riasztotta föl Esztert. 

Nem tudta mitörtént. 

— Abraham! — szólt át ijedten a másik ágyba. 

— Alszol? 

Nem kapott választ. 

Ketsegekkel az asztalhoz botorkált s ideges, resz- 
kető keze alatt föllobbant a lámpa. 

A festő, zöld világosság egyszerre mindent meg- 
mutatott. 

Az asszony vacogva karóbaijedt. 

Látó szemei előtt, mint valami óriás, kaszás lábú 
pók a hálójából, ugy csüngött ki Abrahám fölkötött 
teste a plafondra aggatott gunyák közül. 

Az asszony bárgyun elsirta magát. 

Gagyogott. Tipegett. 

A fölkötött ember árnyéka vastagon ráfeküdt a 
szemeire. 

S az ajtón semmit sem tudó játékkal ujrázva 
földörömbölt Salamon durva, összepörkölt ökle. 


Kassák Lajos 


JÉGPÁLYÁTÓL 


Hideg acél vellával ezüst szénát berzeget 
a szél. 


Izom, csengő csörömpölés, zene, mozdulat- 
ritmus, 

Féktelenre fegyelmezett szilajság. 

Hajsza, hajsza, 

biztonság, 

igazándi-kör. 


Forrnak a játszók, (a ruhák alatt testek) 
Fagynak a nézők: 
Kevés kacatjuk alatt úgylátszik a semmi van. 


A város tizenhét jégpályája fölött egymásba 
rezeg a ritmus. 
Szimfónia izommal, acéllal, jéggel. 


AS A AAA AAA AAA a |) ee =| ae 


Es köztük a fázók. 
Zenészei, söprői, locsolói az életnek sokan, 
sokan a tizenhét jégpálya közt. 

Messzebb. 
Keszthelyen riandsokon át szaladnak 
a diákok halászokat nézni (tanár-pa- 
pok ülnek ölfával fütöt szobában) 
eer OS 


puskacsöhöz fagynak percenként kezek 


; itt is meg ott is. 

Es én itt is meg ott is. 

Miért ?! 

Miért ne rezegjen öreg, csöpögős szemek 

pillája ? 

Asszonyi gyülölet sikitást karcoljon az ég 
üvegének ? 

Miért? ! 

Tán fázzanak a forrók? 


Mäskepp!!!!! 


Ne elkeritett szentekkel legyen keritve 
az öröm. 
Zenét zajongjon zengve az acél. 
Minden ép izom! 
Mindenkinek annyit a mennyi. 
A kör testté gomolyodjék 
Izmok, ritmus 
Össze, össze mind! 
Féktelenre fegyelmezett szilajság 


És bús szobáikból kis kerekeken tolassák ki 
magukat örömre a betegek. 
Nincs szaga hidegben a harmadnapi Lázárnak. 


S tavaszt ahol a Január tavasz. 
Tavasz: minden ami nedvbe szökkentő. 
Tavasz végtelen, párzás, folyton fejlődve 

i örökké. 
Ritmus. 
Tél ritmus, tavasz ritmus, nyár ritmus, 

ősz ritmus, 

Szimfónia ! 
Tél ritmus: 
s alaphangot egy mozdonykeréken 
üssön meg nagy, józan tenyérben acélkalapács. 


Lengyel Józsej 

BIBLIKUS PANORAMA 
1917-BÓL 


Az asszonyok lába vihán.-olva taposott vérző 
fejükre 

ó! mert az asszonyok lába nem 

piros topánba selymesedő fehér 

rózsaszirom és nem rózsaszinú 

szemérmességek életre dobbana- 

sa az asszonyok szive! 
és a fejük — kékülő daganat hosszú nyakon, heted- 
hét országokat nyaláboló kigyótesten — 

(világok véres panorámájában) 
és a fejükben, fájdalmakat magába harapó szájuk; és 
a fejükben bambán égszinú, tompán fekete, gyilkolón 
morcos, macskás és seszinú szemük (szemeik, milliók!) 
bocsánatra görbülő vággyal, alázkodó csókokat imáz 
az asszonyi lábra. 

Miért? — — 

Harapos patkanyokka magasztosodott kukacok, 

csiszolt homlokú igaz gyöngyök 
(csaló kalmár kirakatából) 

éhessé ugatott gyomrú lázadók 
(kóbor kutyák, puskacsőre) 

és a mindenjók szagos zsírjában meghengerge- 
tett, dülledt — gőgössé melengetett gombócok — 

mind! Mind! 

Miért? — — 

— — Mert mind vallják — most vallják! — így! 
balga álmoktól magukra részegülten, hogy igen : 

még sem idegen földeknek vérrel, testtel, élettel 
áldozó vengerkái! most: 

azok, akikké kiáltotta őket a legendás deli- 
rium! — — 

Mert most zuhog (Ó! hogy zuhog! mint kiáradt 
tengerek bibliás fantáziában: ózónviz!) hogy zuhog 
bennük ez: 

(és csak ez, már csak ez, tudatnélküli férgekben : 
az egyetlen fejben) 

ez: az élet folyammá dagadt erőssége: testté 
vált ige! — — 

De (— fekete lobogókat ide! —) megtagadott- 
ságuk átok pernyét sárkányol agyukra! 

És átkot a rimás éjszaka. 

Olyan éjszaka ez: 

Tiberis partján a sátán maghullató éjszakája nem 
külömb 

egyiptomi regék vágyban fulladó, vággyal fullasz- 
tása nem külömb 

ólmos verejték parázna zárdákban 

és a ferfibörtönök mérgezett titkainak titka 

nem külömb 
millió diák (kicsiny, nagyszemű virág) éretlen egy- 
mást rontása nem külömb 

és nem külömb a szomorú mogyoróerdők száradó 
himporának vizbehullása a szélnélküli tóparton. 

— De érik a hullások malasztja! 

Volt-ak, lesz-ek nélkül a kábult fejek (ni! már 
fejek! sokan! milliók! egymásból nőve! kétszáju! 
golyvás! háromszemű! [piros a harmadik! piros!) és 
mindenféle, képes természetrajzból szeszélyesen kivag- 
dalt fejek) 

fej — fejek — mindegy — 

imától táguló erekkel, nyúlnak fel — fel — 


kiszáradt nyelvük már ízt kóstol 

szagot a táguló orr A 

(— milyen jó! milyen jó! gyötör! tapos! kínoz! 
hazudik! mint régen! mint régen! 

asszony! !) 

Harsonákra rezzenő szemük vaksötétre tágúl. 

Asszony ? 

láb? 

iz ? 

szag? — — 

— — A felhók undok, hideg folyadékot vizelnek 
az arcukba 

álomba kábúlt fejük fájdalomra frissül. 


Az asszonyok pedig puha vackokban (vacok az 
mind!) eleven, lihegő hasmelegítőkkel takargatják gör- 
csökbe rángó gyomruk táját. 

Mácza János 


b 


ÜNNEPDÉLELŐTTI SÉTA 


Szembelebeg lomhán a levegőég 
és minden szétomlik a puha. vasárnapba 
kopp . . . kopp... 


S ó, belőlem szúrnak ki a hegyes tornyok, 
mikor döfködik az ég felhős kárpitját 
s a nyitott sebből jajjal kicsurog az ólomszinü vér. 


S be zakatolnak most a belémfullasztott nyomoruságok ! 
be verném harcos fejem a falba! 

be hajitanám kökkadt szivem közétek! ... 
darabokban . . . l 

De jaj! 

hitvány magamra 

be irtózatos göröngyöt hengergetnek 

minden ablakok! 


Utvesztó labyrinthokböl is 

apró üvöltések szabadulnak láncaikról. 

S én lomhán, renyhe gesztussal lóbálom magam . . . 
odább . . . odább . . . 

Mély sebeket vájok a mocskos, agyagos földbe 

és megrokkant inakkal léptetek . . . előre . . . 

tovább . . . 


Egy tisztességes fiatalember mosolyogva méri a körutat. 


A naiv fia. 'ember mosolyog 
egykedvün... 
tovább . . . 


De ránganátok csak egyszer lárvátlan képe fintorait, 
mikor belevág minden keserű Jaj, amit valaha elzokogott 
a kerge planéta! . . . 

Mikor belétörli verejtékes arcát minden keserűség, amely 
valaha megbolygatta érdes szivét az én atyámfiainak. . . 
testvéreimnek a nyomorúságban . . . . 


Sallai Imre 

PRÓZA: 4 


Égett haj. Nehéz parfőm szag. 
Mint kövérhasú dongók a falakalján dörgölődznek a 
komédiások. 


Már csöngetnek. 


A balerina feketetrikóban a szinre ugrik. _ 

Nyugtalan bokáján ujra nyilnak a virágok. Égő szemét 
két merész vonal mélyiti. Karjain finom arany- 
szálak csillognak. 

A fehérbe öltözött szüzek kezében remeg az eo 

A sor végét két fáklyás szolga zárja. 


A zene édesen fölgügyög. 
A szin. közepén áll a virág, táncát várja. 


Tövétől a remegő szirmokig nyulik. Ideges rándulása 
ezer szemet fáraszt. A lábak ágaskodnak. Minden 
ujjban más rugó rándul. 

Ma jön. Neki táncol. Jön. A messze mezőkről ide té- 
ved. Fáradt testtel, uj örömet hoz. 


Fejét hátra veti. Összezugorodik. Huszkörmön csúszik 
tovább a test. 


A zenészek arca pirosgömb, közepében sárga kigyó 
tekerődzik. 


Hátra csúszik. És előre ugrik. 

Szája most vadul a virágnak esett. Már holtak a szirmok. 
Piroslik az inye. 

Kiszáradt torkába a virág keserű nedve csurog. 


Ezer tenyér köszönéssel verődik. 
És az ajtók keretébe zöld, fehér, sárga szineket do- 
bálnak a lentről jövők. 


Két évi front szolgálat. Miár minden ellenségföldjét 
ölelte. 

Szája mellett két beteges vonal huzódik. 

Holnap már utazik a hegyek közé. De eljött a lányhoz. 


A barna bútorokra fehér gyertya petyez. A fal mellett 
magas bőrfotelek. A sarokban egy ágy kinálja a 
puha ölét. 


A lány állt előtte. A tánctól még hosszabranyúlt az 
arca. Szines rajzu válla remegett. 
Ugy vártalak ! 
Mint régen az ölébe űlt. 
Könnyes szeme az ő szemét kereste. Nyaka, mint meg- 
riadt csiga menekül a mellére. 
A férfi fásultan előre mered. Tulfeszült idegeit bántja 


a csönd. 
Valahol most embert állítanak az ágyuk torka elé. 
Mi bajod? 
Holnap ! 
Vissza? 


Haja kibomlott és fojtogatón a nyaka köré csavarodik. 

Ne menj ! 
Nevetett. Fejét hátra dobta. Száját csücsösen csókra 
kinálta. 
A másik ölébe érezte már a forró testet. És öklei pu- 
hák lettek, a rózsaszin bőr láttán. 


Jaj ! 
A férfi fogai alatt vörös vér szökik. 
A szájam! 
Kinlódó testükre az ablak barna keresztjét veri 
a besütő hold. 


Ősz. 

Valahol a szagos mezőkön, az aratók. fáradt mellüket 
fürdetik a szélben. 

A városban még fehérek az utak. 

És csomós karjukat égnekfeszitik a fák. 


Fájó ráemlékezéssel multak a napok. 

A görcsös fejfájás után, testét, mint egy őrjitőkánikula 
csúszta körül a láz. 

Vasárnap. Két előadás. 

Derekába éles szurást érzett. Forró száján most. ujra 
fájt a régi seb. 

Didergős testtel bújt a párnák közé. 


Gyűrött arcok nevetnek a szemébe. 

Mulató. 

A kopott zongora mellett egy süket öreg alszik. Cse- 
nevész pálmatörzsek. A vak tükörtetején az éneklő 
kanári kalitkája. 

S a titkos imádó, gyávaságán tördeli a kezét. 


Hat óra. 

Az ólomra szokott orroknak szinte fáj a friss levegő. 

Egy pince lakásba vastag festéket ken magára a legna- 
gyobb lány. 


A próba után. 

Egy utca keresztezésnél megáll. 

Fülébe ujra megelevenedik a kar. Villamos a dupla dob. 
Kocsisok a bakon a bőgőt vonogatják. Az orgona 
sipja automóbil. Vékony telefondrótok hárfa zen- 
gése. 

És a csurgók végéről hajlott söprűvel dirigál egy ké- 
ménysöprő. 


Reggel van. 
A párnák fehérségéből csak megnyúlt arca látszik. Két 
vörösfolt. Két égő szem. 
Fejét mintha az éjjel pántokba szoritották volna. 
Kezei akár a tömött sózsacskók, a föld felé kivankoznak. 
A fejem! 
Szemét a rémület homályosra verte. 
Mi lesz velem? 
A párnákat messzire dobta. 
Lábai mint lötyögős vásári sipok fujódnak az ing alatt. 
A harapás! 
Egyenesre merevedett testét valahogy levonszolta az 
ágyról. 
Karját a nyaka köré keritette. Szája egy utolsótaktust 
hörgött. 
Derekát forgatni akarta. Lábai a szokott mozdulattal 
az ujjakra ágaskodnak. 
Nem birta tovább. 

Megfordult. 

A tükörből most ijesztőn vissza jelzett a mása. 
Istenem ! 
A derekam! 

Testét vadul a tükörnek vágta. 

Aztán. 

A padlóra esett. 

Az ezüst szilánkok magasra röpültek. 

Ujra vissza estek. 

És csillogós hegyükkel tele tüzdelték a testét. 


Ujvári Erzsi 


FERRUCCIO BUSONI 
ZENEESZTETIKÁJÁBÓL 


Ferruccio Busoni: Entwurf einer neuen Aesthetik 
der Tonkunst címü munkájából kritikai szemelvenyül a 
következőket közlöm szószerinti forditasban: 

A zene, mint müvészet alig négyszáz esztendős, 
még a fejlődés korszakában él; talán egy beláthatat- 
lan fejlődés első korszakában és mi már klasszikusok- 
ról, szent tradiciókról beszélünk. (Tradició: az életről 
levett gipszmaszk, amely évek hosszu során át szám- 
talan mesterember kezén ment át, ugy hogy már csak 
sejteti az eredetihez való hasonlóságát.) Szabályokai 
alkottunk, elveket állítottunk fel, törvényeket irtunk 
elő, és a törvényeket, amelyek felnőttekre vonatkoz- 
nak, felelősséget nem ismerő gyermekre alkalınazzuk. 

Szabadon született a zene és rendeltetése: sza- 
baddá válni. Kötetlen anyagtalansága révén a termé- 
szeti visszfenyek legtökéletesebbje lesz. Még a költői 
szó sem annyira testetlen; a zene összetömörülhet, 
szétfolyhat, a legnyugodtabb csend és legnyugtalanabb 
viharzás lehet; elérhet a legfelsőbb magasságokba, 
amelyekről nem is tudunk, — bírja ezt más müvészet ? 
És a felérzése az emberi testet oly intenzitással éri, 
amely független a , megértéstől." 

Temparamentumot ad, anélkül, hogy körülirná a 
lélek mozgathatóságával, az egymást követő pillanatok 
elevenségével; — mig a festő, vagy a szobrász csak 
egy oldalt, egy pillanatot, avagy egyetlen helyzetet, a 
költő egyetlen temparamentumot tud kifejezni, — a 
melynek megérzését fáradságosan közli egymás mellé 
irt szavakkal. 

Azért nem leirás és előadás a zenemüvészet lé- 
nyege; ezzel kimondjuk azt, hogy elvetjük a prog- 
ramm-zenét, 

Abszolut zene! Talán legtávolabb áll az abszo- 
lutumtól az, amit a törvényhozók ma ezalatt értenek. 


„Abszolut zene“ ma formajátek költői programm nél- ` 


kül, ahol a legfontosabb szerepet a forma játssza. Pe- 
dig éppen a forma áll ellent az abszolut zenének, a 
melynek isteni előnye: lebegni és az anyag feltételei 
alól szabadulni, A zene világosabb lehet, elsötétülhet, 
eltolódhat és a müvész felérzése határozza meg, 
hogy olyan hangokat alkalmazzon, amelyek az em- 
berekben ugyanazokat a billentyüket érje és ugyan- 
olyan érzéseket keltsen, — mint a természet jelenségei. 

A mai abszolut zene ezzel ellentétben valami- 
lyen tudatos, meggondolt dolog, amely rendben fel- 
állitott hangjegypulpitusokra, tonika és domináns vi- 


szonyokra, átmenetekre és kodákra emlékeztet. Épité- 
szeti zenének kellene neveznünk, vagy szimmetrikus, 
beosztott zenének. És ugy keletkezett, hogy a müvész 
érzését és szellemét az emlitett formákba öntötte, 
mert az állott hozzá, avagy az akkori időkhöz legkö- 
zelebb. 

Nem különös, hogy a komponistától egyéniséget 
kivannak, de az egyéniséget a formában eltiltják előle ? 
Nem különös, hogy formátlansággal vádolják, ha egy- 
szer tényleg eredeti? 

Bz alkotó müvész ne kövessen hagyományos 
iörvényeket és az ő saját munkáját már eleve ne te- 
kintse azokkal szemben kivételnek. A saját esetére 
kell külön törvényt keresnie és megformálnia és ha 
egyszer tökéletes eredményt ért el véle, le kell rom- 
bolnia, nehogy a következő esetben észrevétlenül is 
utánzásba essen. Az alkotónak a feladata: törvényeket 
feállitani, — nem pedig, azokatkövetni. Aki megadott tör- 
vényeket követ, nem alkotó müvész többé. Az alkotó erőt 
annál jobban felismerhetjük, minél függetienebb az 
minden hagyomänytöl. De a cél: a törvények elkerü- 
lése nem áltathat alkotó erőt és azt nem is teremt- 
heti meg. 3 

Az igazi alkotó alapjában csakis a tőkéletesség 
felé törekszik. Es mig azt egyéniségével összhangba 
hozza, céltudatlanúl uj törvény keletkezik. 

Es egy napon tisztán állt előttem, hogy a zene- 
müvészet fejlődése hangszereinken akad fenn. A kom- 
ponisták fejlődése pedig a partiturak tanulmányozásán. 
Ha , alkotni", amint azt én definiáltam , semmiből való 
formálást jelent", — ha , zene" azt jelenti, hogy visz- 
sza kell igyekeznünk a zene „eredetehez‘‘, sajátos, 
tiszta lényéhez (ahol a vissza tulajdonképen előremenő 


irányt jelez), — hogy a konvenciókat és formákat el- 
használt ruhákként levetve szép meztelenségében pom- 
pázzék az, — mindennek a törekvésnek gátat vetnek 


a hangszerek. A hangszerek hangterjedelmük, hang- 
zásuk és használati módjuknál fogva kötöttek és kö- 
töttségük megköti az alkotni akarót is. 

Hiábavaló lesz a komponisták minden kisérlete, 
hogy szabadon repülhessenek. A legujabb partiturák- 
ban, sőt a közel jövőben keletkező partiturákban is 
megtalálhatjuk majd a klarinétok, trombiták és hege- 
dük sajátságait, amelyek nem tudnak másképen visel- 
kedni, mint ahogyan határozottságukban módjukban 
áll; számítani kell még a játszó modorosságával a 
hangszer felhasználása tekintetében; a cselló vibráló 
atmenetei, a vadászkürt habozó intonálása, az oboa. 
elfogúlt rövidlélegzete, a klarinét hencegő gyorsasága, 
olyannyira, hogy egy uj és önállóbb müben szüksög- 
szerüen ujra és ujra csak ugyanazt a hangképet kap- 
juk és a legfüggetlenebb komponistát és magával vi- 
szi mindezen változhatatlanságba. 

Lehet, hogy még nincsen kihasználva minden 
lehetőség és a polifon harmonia még sok uj hangzás- 
beli furcsaságot állíthat elénk, — de a kimerültség már 
jelzi a hosszú pálya végét, amelynek a legnagyobb ré- 
szét már megfutották. Hová tekintünk majd eztán, 
mely irányba vezet majd a következő lépésünk ? 

Azt hiszem: az absztrakt hangzáshoz, a gátnél- 
küli technikához, a hangbeli határtalansághoz. Erre 
kell igyekeznünk, hogy egy uj kezdet szüzen feltá- 
madjon. 

Az alkotásra teremtett egyénnek elsősorban az 
lesz a nagy, negativ és felelősségteljes feladata, hogy 
megszabadítja magát mindent megtanult és látszólag 


„muzikälis“ dologtól; hogy a tökéletes kitisztuläs után 
aszketikusan gyüjthessen magában, amig képes lesz a 
belső hangokat meghallani, ennél is tovább menni: 
közölni az emberekkel. A zenei renaissancenak ezt a 
Giottoját legendai áldozások fogják koronázni. 

Ami a mai zenemiivészetben a legközelebb áll 
a zene lényegéhez: a szünet és a fermate. Nagy elő- 
adömüveszek jobban és teljesebben ki is tudják eze- 
ket használni. Két tétel között a feszülő csend, ebben 
a környezetben maga is muzsika, tovább sejttet, — 
mint a határozott, tehát kevésbbé tágitható hang. 

Amiként az emberek életmódja és lényege, hogy 
ragaszkodnak a szokotthoz és a lustasághoz, — ugy 
az energia és oppozició minden élőnek sajátsága a 
fennálló dolgok ellen. A természetnek vannak fogásai 
és átsegiti a haladásnak és a változásnak ellensze- 
gülő embereket; a természet állandóan előrehalad és 
folyton változtat, de annyira egyöntetű és észrevehe- 
tetlen mozgásban, hogy az emberek csak változatlan 
nyugalmat látnak. Csak a későbbi visszapillantás mu- 
tatja meglepően, hogy mi voltunk a becsapottak. Ezért 
okozott a reformátor mindenkor felháborodást; az ő 
változtatásai nagyon is közvetlenül és mindenki előtt 
láthatóan léptek. fel. 

A műnek további konkrétebb tartalmát röviden 
a következőkben ismertetem : 

A tulajdonképeni zene kezdetét Bach és Beet- 
hoven névvel jelezhetjük. Bach nagy volt előrehala- 
dottságában (amikor is uj téren, elfogulatlanul dolgoz- 
hatott) Beethoven a formák felszabaditásában. A kó- 
tetlen recitativókban és átmenetekben néha aztán más 
zeneköltők is közel jártak a lényeghez. A felszabadi- 
tást Wagner folytatta, — aki azonban a saját magá- 
nak előirt formák által ujra csak határt szabott. 

Minden motivum magában hordja a számtalan 
sok uton való továbbfejlődés csirajat, — de annak 
mindig az örök harmónia törvényét kell követnie. 
Minthogy a programmzenében előirt, a végtelenhez 
mérten nagyon apró költői menethez kell kapcsolód- 
nia, az csak primitiv zenét, segédeszközt ad. 

A szinpadi zene hibája az, hogy a színpadon 
történő dolgokat, a szinpadon már látható lelkiállapo- 
tokat ismétli, ahelyett, hogy a cselekvő egyének lelki 
állapotát fejezné ki. Továbbá az, hogy a szinpadon 
természetesen akarnak beállitani mindent, pedig az 
énekes beszéd a szinpadon természetes soha nem 
lehet. Az opera jövője tehát egy természetfeletti anya- 
giasságban keresendő. 

A műveknek az előadása visszatérithetne min- 
dent a szabad zenéhez, ha a kották leolvasásánál, — 
(amikor is a lekottázásnál, a müvész szabad inspirá- 
ciója kemény formába öltözik, kisebb lesz, veszt sza- 
badságából a ritmusok, formák, ütemek gondolatos 
megválasztásánál) nem kivánnák a törvényhozók a 
szigoru ragaszkodást a kották merevségéhez, — ha- 
nem azok feloldását kérnék az előadótól. 3 

Hogy a zene mennyire ellenszegül ennek a szi- 
gornak bizonyitja az, hogy nagy miivészek soha sem 
bírják ugyanugy előadni a müveket, sem dinamikában, 
sem tempóban, sem ritmusban, — hanem mindig a 
magukban érzett örök harmónia törvényeit követve, 
mindig is másképen. Pass 

Ennélfogva az áttételt (transzponálást) is hibásan 
támadják. Nem kell ragaszkodni szigoruan a leirtak- 
hoz: megoldani kell a merevséget. SE: 

Különös azonban az idegen témákra irt variációk 

iránt érzett tisztelet, ami pedig nem más, mint az ere- 
detinek a megváltoztatása. 

A mélység a zenében nem érzésbeli, sem nem 
gondolatbeli, — amint ezt eddig irodalmi utakon, 
többnyire méiy regiszterek használásával akartak el- 
érni, — hanem a teljes és feltétlen beolvadás valami- 
lyen (akármilyen) hangulatba, amely igy minden fö- 
löslegestől és jelentéktelentől mentes. 

A mai zene korlátoltságát bizonyitja a megkö- 
vetelt rutin: ami nem más, mint megtanulása és hasz- 
nálata egynéhány, megszámolható tapasztalatnak és fo- 
gásnak, minden előforduló esetre. Ha valóban uj eset 
kerülne eléjük. a rutinosok nem tudnának mihez fog- 
ni. A rutin gyárrá alakitja a zene templomát. Pedig 
„millió dallam van a levegőben a világ fennállása óta, 
csak érte kell nyulni és a kezetekben van", — persze 
inspirációval és nem kötött rutinnal. 

Az egész zenemüvészetet 12 hangos oktáva ke- 
retén belül 2 skálára, a moll és dur skálára alapitot- 
tuk. De ha vesszük, hogy ennek a skálának is vég- 
eredményben egy arculatja van és a többi előforduló 
eset mind csak transzponálás, rájövünk, hogy a zené- 
ben tulajdonképen mindent egyetlenegy skálával aka- 
runk kifejezni. „Igy a mai harmonia lényege 12 hang- 
nak a kaleidoszkopos keverése az izlés, érzés és in- 
tenció háromtükrös kamrájában." Az uj lehetőségekre 
vonatkozólag Busoni a következőket mondja: apró 
kisérletekkel, az intervallumok más beosztása által egy 
oktáv keretén belül 113 uj, különböző skálára akadt, 
amelyek ujra transzponálhatók, keverhetők stb. To- 
vábbi uj utakra nyit kilátást a harmadhangnak a ská- 
lába való behozatala, amely által, amellett, hogy a 12 
félhang megmarad, egy uj 18 harmadhangra beosztott 
oktávával rendelkeznének. Felállitandó volna: két 
harmadhangsor egymástól fél hang közben, — avagy 
a 12 fél-hangos sor háromszor egymás mellett har- 
madhang-közökben használata. Ezek variäläsa és 
transzponálása beláthatatlan következményekkel jár- 
hatna és már is előresegithetné a zenemüvészetet egy 
uj iranyban való fejlődésre. A kifejezésben és elő- 
adásban a lehetőséget megadja dr. Thaddeus Cahill 
gépe, amelyen minden rezgésnek megfelelő hang el- 
érhető. 

Busoni helyesen mutat rá az abszolutomra a ze- 
nében. Kiváncsi szemekkel követjük az , örök harmó- 
nia" törvényei szerint folyó fantáziáját, — amint erős 
kezekkel hajt mindig előbbre. A zongoraművész, aki 
egyike a legnagyobbaknak, (és talán ő volt eddig az 
egyedüli, aki az egészen uj zenét, köztük Schónberget, 
megtudta közönségével értetni) tudásban és rajongásban 
gyökerező temperamentummal viszi most előbbrefelé 
alkotó elképzelésünket és hinnünk kell és hiszünk 
benne, hogy a zenében, amely ma dekadens, a leg- 
merészebben fejlődő és legszebben nyilvánuló lesz a 
változás. S csak mélyebbre visszagondoltan érezzük 
magunkban, hogy egy alapvető okból mégis hibáztat- 
nunk kell Busoni könyvét. Ez pedig az a poétikus 
szóáradat, a képeknek, álmoknak az a halmozása, ami 
a tanulmány nagyrészét kiteszi. Dicséret jár Busoninak, 
hogy a zeneművészet radikális fejlődésébe vetett hitün- 
ket, mint elsőrangu szakember is megerósitette, de 
hibáztatjuk, hogy elképzeléseiben igénytelenül kevés a 
konkrétum, hogy a mai dekadenciából még egyáltalán 
semmi bizonyosságal kivezető utat nem tud megmu- 


tatni. 
Szines Pál 

MŰVÉSZET 


A Nemzeti Szinház Tóth Imre le- 
mondásával megüresedett igazgatói 
tisztét a jövő szezontól Ambrus Zol- 
tán vállalja. 

Hogy az állami szinház belső ba- 
jainak ez az elintézése jelenti-e a 
bajok lehetőségének megszüntét is 
— nem tudhatjuk. A hivatalos he- 
lyeken penészedő hatalmasságok ez- 
után is a helyükön maradnak és — 
megszelidiilnek-e? — — A mos- 
tani véletlen ráhibázásnak azonban 
reménykedőn örülünk. Ambrus Zol- 
tán széles koncepciójú tudását, a 
maga nemében egészséges művé- 
szetét igéretekre jogosultan látjuk 
a Nemzeti Szinház művészi jövőjé- 
nek biztositékaul. 

A AE IS SE EBESZ EI 


IRODALOM 


Kosztolányi Dezső : Mák (Teván 1916) 
Értekezés vázlata. 


Előttem állsz s hadarsz: király vagy, 
Vért szomjazó, vad, gyilkos úr 

S az őrület nagy koronája 

Nehéz fejedre ráborul. 


Megtörve fekszel a vaságyon 
Parancsot osztogat kezed. 
Sovány fejed magasba lendül, 
Királyi gőgöd élvezed . . . . . . 


1907 évében a fővárosi irás összenőtt 
dzsungeljeit egy fiatal ember sikere viha- 
rozta fel. A Négy Fal Között fogadása 
valóban bámulatosan egyhangú elismerés 
volt: a klasszikusok komótcipőjében pu- 
jáskodó korszak elő volt készitve a ro- 
manticizmus rohama számára. S jelentő- 
ségében tűzzük itt le: ez a heroikus ára- 
dás, ez a hanyatt-homlok gáttörés (csak 
egy évvel a más tempójú-taktikájú Ady 
mögött) az uj — vagy egy már megszi- 
lárdult terminológiával — a modern ma- 
gyar líra köztérre zúdulását jelentette, 
minden Adyig-zenitesedó fényével és min- 
den szemfényvesztésével egyetemben. 

A Négy Fal Közöttet formaelméletünk, 
meg a temperamentumban és irójának el- 
helyezkedésében megnyilvánuló sajátossá- 
gok határozott romantikus munkának 
mondják. Életbelépése figyelmünkbe kény- 
szeriti a francia piktúra egy döntő ese- 
ményét : az Ingres klasszikus kimértsége 
fölé szilajodó romantikus Delacroix-t. Ez 
a siker is feledést vakitott az ellenfél 
minden nagyszerű helytállására és életes- 
ségére, bár formáival az előzőkhöz aláz- 
kodásban és mesterén-túliparkodó kegye- 
letben szerénykedte fel magát. A roman- 


ticizmus pusztán felszínzavarást jelent: 
alapjában amolyan ingerült klasszicizmus. 
A felgyülemlett idötemperamentumnak 
megfelelően : kilendül, de minthogy csak 
belekóstol az új problémákba és nem él 
bennük formába-újuló intenzitással: meg 
is bont. Kosztolányi bámulatosan meg- 
munkált, kiélezetten korrekt, fegyelembe- 
tört külformával lépett elő. Az alkatele- 
mekkel, a kifejezések felsorakoztatásával 
egy másik tényező : idegérzékenysége sá- 
fárkodott mester-módjára. Mindezen ele- 
mek akrobata-merész egyensúlyában mu- 
tatkozott meg stilusa, már ebben az első 
erőkifejtésben is, a melyik valóban oly 
Delacroix-i hevességű volt, ,mint valami 
tigris húsfalása". Csodálatos témai össze- 
találkozása esik Delacroix-val, bizonyos 
6-klasszikai alakcsoportok szerepeltetésé- 
ben és a Dante-motivumoknak esetről- 
esetre való felszinrekényszeriilésében. Ja- 
tékosnak látszó párhuzamunkat meggyőző 
alakba testesithetjiik annak a dokumen- 
tálásával : hogy Baudelaire, a romantikus 
piktornak irdi-hasonossa, egygondolatú 
bajtársa, kétségtelenül egyik felsőbb ki- 
képzője volt a kezdő Kosztolányinak. Egy 
másik közvetlen igazitóját Komjáthyban 
látjuk és jól megmagyarázható furcsaság- 
gal épen ezen a gomolygós érzésvilágú 
költőn keresztül kapcsolódik az aktualitá- 
sok változatos, személyes érdemü, naturá- 
san közvetlen témakörébe. 


Bácskai rajz. 
A napraforgó, mint őrült 
Repül a pusztán egymaga. 
A tébolyitó napsugárban 
Kibomlik csenevész haja. 
Bolond lotyó — fejére kapja 
A sárga szoknyáját, s szalad, 
Szerelmese volt már a kóró, 
A pipacs és az iszalag, 
Elhagyta mind, most sír magában, 
Ri és a szörnyű napra néz, 
A napra, uri kedvesére, 
Ki részeg és izzik, mint a réz. 


Azután eszelósen, bután 
Rohan a gyorsvonat után. 


A francia piktúra mintaképes, a múvé- 
szetek univerzumi kózósségét feltáró pél- 
dája azzal a tanulsággal is szolgál, hogy 
a romanticizmusnak nem csak az Ingresi 
egyensulyra visszaható mozgása volt, ha- 
nem, hogy ugyanez a kilenditö inger 
szerepelt a mindjobban begyökeresedő 
naturalizmusnak impresszionizmussá nyug- 
talanitásában is. Az impresszionizmus 
ezek szerint: ingerúlt naturalizmus, annak 
kiemelóje és egyuttal megbontója is. 
(Természetesen átveszi a naturalizmusnak 
néha elkerülhetlen erzelmes-romantikus 
járulékait is.) Különös módon az alkotó 
stilusok mindkét nyugtalan változata ta- 
lálkozik Kosztolányi munkásságában. A 


Kis Gyermek Panaszai-ban az impresszio- 
nisztikus elemek léptek az uralmas előtér- 
be és ezt az elhelyezkedésüket mind a 
legújabb könyvig, a Mák-ig megtartották. 
Az impresszionista iró is a hirtelen és 
könnyen összefogható viziókkal boldogul 
és kerüli mindazt, ami nem markolható 
bűvészi effektusba. Szemléletének köre, 
akarat-koncepciója meglehetősen szerény 
igényű. Ragaszkodik a szokott környezet 
megtárgyaltságaihoz, hiszen tagadja a té- 
mák súlykülömbségeit és csak a nuance- 
oknak engedi át érzékeit és erejét. Színei 
kiáltóbbak, de hangja sápadtabb, mint a 
romantikusé. Tendenciáit letompítja, hogy 
finomabb tempójú legyen, de raffináltan 
kiöltözik, hogy »valaki«-seget megkülön- 
böztessék. Eredeti! Elmés! Szkeptikus! 
Néha okos! A kompozíciót inkább a sike- 
rült elrendezésű mintaképeken okulás 
helyettesíti, meg-iparkodöbb elegyen- 
getéssel, meg-fortelyosabb árnyalás- 
sal. Az idegfeszültsegek kenyelmes elen- 
gedese a kevés számú viziöban meglehe- 
tösen egymäsra utalja az impresszionista 
irökat. Fontoskodäs lenne ilyen atyafi- 
kolöniäs együttelesben egyes hatäsokat 
kipécézni. Jellemző azonban mindnyájukra 
az a hanglefojtäs, mely úgy hat, mintha 
nagy, testes embert látnánk (félő, hogy 
kiszorítja a világ szusszát!) fuvolázó be- 
széddel. Tehnikájukat Kosztolányi ragyo- 
gón alkalmazza: de mi fájlaljuk rajzban 
~ karakteresebb tülnyomön-romantikus 
idejet. 

Kijelentjük pedig ezt akkor, mikor a 
Delacroix-i vihederes pröbälkozäsok utän 
mindjobban becsüljük Ingres rajzait és 
amikor ennek formális értékeiból az ex- 
presszionista tehnika kezdeti csíráit tetszet- 
jük elénk, mint ahogyan a feszített arc- 
izmú új írás is több kibékítést talál a 
multban (annak bevált erőkifejtésében !J 
mint a félmultban. De tudjuk, hogy a 
romanticizmus, mindig változó formáival, 
nem lenalt szerve korunk testének, Kosz- 
tolányit pedig, működésével és élete meg- 
munkálásával, a hirlapiröba álcázódott 
Poe egyik hasonosának kell látnunk. Igaz, 
hogy igen késői utód és hogy teljes őszin- 
teségem kiszóljam, minden meggyőződési 
lehetőséggel dacolva, gyakran kényszerü- 
lök abba a képzetbe, hogy ez a költő nem is 
él a pozitív-jelenben, hanem a szellemi 
áramlatok útkereszteződésbe históriázott 
valamiféle torony ablakában kuksol. 


György Mátyás 
A I a ce ce A an 


Allomdsok : (Regény. Irta Kaffka Mar- 
git. Franklin társulat kiadása 1917.) 

Egy életdarab, — szerencsésen kivá- 
lasztva egy emberpálya legjavából: a 
megeszesedés, kitisztulás, fölemelkedés és. 
megerősödés ideje, — mégis jelentősége- 
kevés ahhoz, hogy minden egyéb mon- 
danivaló nélkül, tendenciátlanul, ekkora 


regénytestté nőjön. Az ábrázoló epika, — 
igy nevezhetnők az életrajzoló műfajokat, 
— még akkor is, ha tükröző fölszínén ér- 
dekeinkhez közel álló és rokonszenvünkre 
apelláló arcok tetszetősködnek, — külön 
probléma, uj, ránkijjesztő meglátás nélkül, 
— : türelemfogyasztó és hatástalan. 

Ez a könyv is, tipusokká stilizált alak- 
jai ismertsége, kedveltsége, irántuk való 
hajlandóságunk ellenére, üresen hagy ben- 
nünket. Kifáraszt a részletek vonzó ar- 
tisztikumával, a főszemély idealizált szép- 
ségéhez füző érzelmünk lekötésével, stí- 
lusjátékkal az egyszerű és nem fontos 
történetke körül. Naplószerű komposítioja 
szétfolyóvá bizonytalanitja a témát és se- 
hol sem ütközik fel írójának intuitiv ereje, 
psychologus-komolysága, mutatni-merész- 
sége, amilyennek más műveiből is- 
merjük. Sehol a belénkfogódzó nagyigaz- 
ság, vagy a ránkforrázó szépség! Még 
stilusban is, — emlékszünk másutt terhe- 
sen érzelme-dradt, aranyhímes beszé- 
dére, — kevesebbre-egyszerűsödött, lesze- 
gényedett. 

Meglepődve e regény kisjelentőségén 
szinte hitetlenkedünk Kaffka Margit al- 
kotás ambitiójában, mely nem érthetni, 
hogy szállt le ez egyszer nagyigényűsé- 
géből a folytatásíró felelőtlenségére. 


Réti Irén 
DAS 


SZINHÁZAK 


Nemzeti Szinház : Hevesi Sándor. : 
Hadifogoly. 


Hevesi Sándor uj történelmi vigjátéka 
semmi különösebb mondanivalót nem re- 
velál: egyszerűen igazolja a szerző klasz- 
szikus iskolákon halódó dramaturgiai tu- 
dását — s igazolja ennek az iskolának az 
életből kikopottságát. 

Az előadásnak egyedüli szerető-figye- 
lemre méltó alakja Pethes. Ó az, aki a 
mi részünkre is menti az érdektelenségek 
drámába szedettségét. 

Egészséges ember és egészséges mú- 
vész. Ha skatulyäznänk: klasszikus szi- 
nész, tehát a szók, hangok, gesztusok 
szinésze; de ez az elskatulyázhatósága 
szemmelláthatólag csak távoli emlékek ref- 
lektorfényének bágyadt tonirozása. Ami a 
klasszikus szinészeknél émelyitó ember- 
maszk, nála egészséges milvészetté egy- 
szerűsödött szeretete a drámakifejezési 
lehetőségeknek. Az érzések, hangulatok, 
patetikus kitörésekre, ellágyúlásokra csá- 
bitó változatában mindvégig ugyanazt az 
embert játsza. Egyetlen ember érzés és 
og dae változatait variälja egy húron. 

itt kapcsolódik a drámai hangulat- 
egység (hatás-egység) fölmenöjebe, itt vá- 
ik el a klasszikus szavalök jelenésekre, 
mondatokra tördeltsegetöl, s itt válik be- 
széde, gesztusa : játéka — milvészetté. 

Apró, helyhezkötött hibáit, botlásait 
öntudatos biztonságának túlsúlya fedezi. 

Becsüljük és szeretjük Pethes Imrét. 

A többiek közűl: Odry most nem tet- 
szett; Várady Aranka nem igyekezett fe- 
lülmülni se a szokványosságokat, se ön- 
magát; Paulai Erzsi játékának elbujtatott 
értékeit méginkább rontja, hogy — be- 
szédben is, gesztusban is — fél az egy- 
szerúsitéstól. 

Ideirhatjuk: Hevesi Sándor (a rendező) 
szemét is dicséri, hogy Pethesre bizta 
darabjának főszerepét. 

Mácza János 


AUKCIÓK 


A műkereskedelem, mely saját porté- 
káját minden szentimentális falhozállás 
nélkül a legmagasabb áron akarja eladni, 
a legalkalmasabb módot, a piac törvé- 
nyének közvetlen felhasználásával, az 
aukciókban érte el. A vérszegény magyar 
műkereskedelem évek óta csak a Szent 
György Céh kómikusan sekélyes aukcióit 
tudta produkálni, mely a találomra, vélet- 
lenségekből, percnyi szeszélyekből alakult 
licitálásaival még csak árképző hatást se 
tudott felmutatni. 


Az Ernst muzeumban most rendezett 
Holitscher-aukciótól legalább ilyen hatást 
és eredményt remélünk. Mikor Ernst he- 
lyet ad az aukciónak, az üzletet (miért 
lenne ebben szégyenletes valami?) még 
mindég a nemzetiszinek fellobogtatásá- 
val iparkodik eltakarni. Pedig a bécsi, 
müncheni és berlini kereskedőknek és iz- 
mos gyűjtőknek valójában könnyebb volt 
Pestre jönni, mint a drága porcelláno- 
kat és — most felcseperedett magyar 
kezdő gyüjtőket külföldre vinni. 

Holitscher Róbert porcellánjaiért ve- 
télkedtek a gyűjtők és ujpenzüek. Edé- 
nyekért olyan árakat adtak, hogy a ke- 
reskedőknek rémülten kellett visszavonul- 
niok. Egészséges tünet-e ez? 


A speciális magyar viszonyokra jel- 
lemző az aukciók elmuzeumosodása Kül- 
földön ez a műkereskedelem szerves far- 
tozéka. Paul Cassirer, G. N. Stevens auk- 
ciói egyben értékmérői saját müködésük- 
nek. Iránytjelzők, — esetleg esztendők tu- 
datos munkájának eredménye. Egycélfelé- 
törekvésüket minden eszközzel támogat- 
ják. Cassirer Grecot magasitotta az ege- 
kig, könyvet adott ki, kiállitást rendezett, 
előadásokat tartott — és aukcionált. 

Ernst csak ügyes ügynök, minden 
nagyvonaluság nélkül: nem várható, hogy 
a külföldtől független műkereskedést meg- 
alapozza. Az ő kezében csak alkalmi bolt 
a Nagymező-utcai kulturpalota, ahol a 
legkülönfajtább és a legkülönbözőbb ér- 
tékű miivészek kapnak hajlékot. Nem 
iránytjelző és célfelétörekvő, — csak vé- 
letlen utakon ténfergő. Félő, hogy az 
aukciókkal is igy lesz. Nem fogja-e a jól 
megszervezett és szép árakat elért Ho- 
litscher gyűjteményt most majd rohamo- 
san szedett-vedett aukció követni!? 

A gyűjtemény figurális része volt a 
gazdagabb. Mi mégis az edényeket 
preferáljuk, melyek szerintünk a legtisz- 
tább kifejezői a porcelánművészetnek, mi- 
vel itt mindig a szinek tisztasága kell, 
hogy domináljon. A forma csak dekora- 
tive fontos és arra való, hogy a porcel- 
lán fényének mélysége minél intenziveb- 
ben hasson. A figurák kevés kivétellel 
csak a mester finomkodó munkájának ap- 
rólékos ujjhegy és ecsetvég tornájának 
izzadványa: a lábujjhegyen pipeskedő, 
kecses, leginkább bárgyu, merevarcu dá- 
mák és urak művészi lendületről sohasem 


tanuskodnak. A technikai kiszámithatat- 


lanságoknak az a végtelen sora, mely a 
porcellán és alkotója közé áll, szinte le- 
hetetlenné teszi a figuralis porcellán tiszta 
művésziességét. Soha nem neveket: gyá- 
rat fogunk vásárolni. Művészi lendület 
helyett — mesterek modorát. 4 

A Holitscher gyüjtemenyben láttunk 
néhány cizellált herendi csészét és egy 
vázát: fényük, mintha önmagukból áradt 


19 


volna. A meiszeni csészék dus szinpom- 
paja eddig utól nem ért. S volt egy-két 
nemes formáju bécsi csésze. A tömött 
szekrények között ez a néhány tárgy je- 
lentette számunkra az üdülést. 


Lékay János 
SSA 


TÁRLATOK 


Nemzeti Szalón második sajtóhadi- 
szállási kiállitása. 

Már nem probléma, hogy vajjon ha- 
tással lesz-e a mai verörület a miivészetre 
és nem lehet vita tárgya, hogy komoly 
művészek munkáiban a háboru nem, mint 
szokatlan tómegmegmozdulás, novellisz- 
tikus téma-külsőség — hanem a mű- 
vészt, mint embert teljesen átformáló 
expresszionisztikus erő jelenik meg. Azok 
közül az írók közül, akik harminchat hó- 
nap előtt egy romantikus gesztussal a há- 
boru „művészi“ krónikásainak szegődtek, 
alig tudott egy is felül emelkedni a napi 
sajtó iskoláskönyvekből örökölt frázisain 


- és ugyanígy a festők, akik „művészi ön- 


zésükben" témának örültek meg a hábo- 
rúnak, azok az általunk nem ismert ké- 
peikben is alig vihették többre a gyerek- 
korukban látott csataképek uj vászonra- 
lopásánál. A háború csakúgy, mint bár- 
mely más jelensége a világnak, hogy egy 
megszabott felületen minden dimenzió- 
jában érzékelhető legyen, nem külsősé- 
geinek illusztrátorát, hanem életet domi- 
náló egészének átgondolását, teljes fölér- 
zését, a müvész szerelmes vagy ellensé- 
ges veleélését kivánja magához. 

Állitásunk nagyszerű szemléleti igazo- 
lója a Nemzeti Szalon két Sajtó Hadiszál- 
lási Kiällitäsa. A komolyan sajnálatos csak 
annyi benne, hogy amig százszámra menő 
giccs ágaskodik elénk az egyik oldalról, 
addig a másik oldalon csak egy ember- 
rel találkozunk, akinek mint miivésznek 
nagy belső élményévé, ecsetes kezei föl- 
szabaditójává, festészete monomentális ki- 
teljesitöjeve alkalmazkodott a háború. 

Nálunk a háború egyetlen igazi mü- 
vésze ezideig: Vaszary János. 

Ez idők minden baját, fertőző puszti- 
tását, világot uraló mészárosságát hozza 
elénk a , Szerb menekülők" cimü vászon. 
Ennek a képnek komor lefokozott szinei- 
ben, a saját magukon túlnőtt alakoknak 
egy-egy abszolut müvészi formába gyu- 
rásában szinte maximumát érinti a háboru 
drámaisága. Szük kis szobában egy 
vászondarab bemázolt felületét nézzük, a 
szemeink ragyognak és minden porci- 
kánkkal érezzük, hogy egy ember, aki 
elég nagg volt ahoz, hogy a mai állapo- 
tokat maga alá élje — most velünk is 
megélteti azt. 

Második helyen a „Bolgár teve-trén* 
cimű vásznat értékeljük. Ugy formakom- 
pozicióban, mint a szinek belülről sugárzó 
egységében komoly müvészi alkotás. 

Grafikai dolgai közül, az előbb emli- 
tett munkák komoly alapon álló, szélesen 
látó festöjehez nem tartjuk méltó hozzá- 
tartozandóságnak a ,Nis a várból" címü 
szinkellemeskedéshez hasonló „kepeket“. 

Vaszary nagyszerű pikturája mellett 
még félszáz megkótyagosodott diletáns 
félezer már semmire sem jó vászondarab- 
ját láttuk. 

szintén mondjuk, hogy a képeslapok 
amatőr fényképei beérhetlenül maguk mó- 
gött hagyták ezeket az , élethűségre" tö- 
rekvő mesterkedéseket. 
Föld Tamás 

PROPAGANDA 


A »MA« törekvése: a nemzetközi életbe belekapcso- 
lódva, korunk eszéhez és érzéseihz szóló uj művészetek kul- 
tiválása és propagálása. 

A »MA« közleményei a legmagasabb szempontból välo- 
gatódnak össze. 


A »MA« minden száma közöl verseket, novellákat, kri- 
tikákat és több oldalnyi reprodukciót a legkiválóbb hazai és 
külföldi müvészektől. 

A »MA« tulajdonosai irók és képzőművészek s igy la- 
punk támogatói nem egy üzleti haszonra alakult vállalat tőké- 
jét gyarapitják, hanem közvetlenül segitik művészi programm- 
juk érvényesitéséhez azokat, akiktöl művészi értékeket kapnak. 

Felhivjuk az irodalom és müvészet barátait előfizetésre 
és a támogatás olyan módjára, mely nálunk ugyan szokatlan, 


A pártolás eme formájához vannak egy évi időtartamra 
vonatkozó pártoló tagsági jegyek és vannak állandó érvényűek, 

Egy évre vonatkozó jegy ára 20 korona, állandó érvényű 
jegy ára 200 korona. 

A pártoló tagsági jegyek birtokosai a tagsági jegy érvé- 
nyességi idótartama alatt 

külön előfizetési dij nélkül kapják folyóiratunkat, 

egyéb irodalmi kiadványainkért fél árat fizetnek, 

évenként egy művészi értékű műlapot kapnak ajándékul, 

matinéinkra két darab féláru jegy áll rendelkezésükre 

és egyéb művészi vállalkozásainkban is hasonló kedvez- 
ményekben fognak részesedni. : 

Akik csak az előfizetési dijat küldik be, (egy évre 8 ko- 
rona, félévre 4 korona) a felsorolt kedvezményekre igényt nem 


tarthatnak. 
A , MA“ kiadóbizottsága 


de a külföldi kulturközpontok művészi életében régóta ismert. 


A megjelenés dátuma 1917. március 15. A lap minden cikkéért a szerző felel. 

Kapható mindenütt. 


LILLA. Melodráma, irta: Biró Lajos, 
Játszák: Mészáros Giza, Antalffy, Gellért, 
Somlár stb. KAVECSARNOK. Életkép, 
irta: Szép Ernő. Játszák: Medgyaszay 
Vilma, Vendrey Ferenc stb. LOTHARIN- 
GIA. Barok-játék, irta: Emőd Tamás, a 
zenét: Reinitz Béla. Játszák: Medgyaszay 
Vilma és Bánoczi. Uj Harsányi, Nádas, és 


BUDAPEST, Bökeffy-trefäkban: Rözsahegyi Kalman, Vár- Féelérusités - 
Lage nay Janka, Nagy Margit, Urmóssy Anikó, : 
Vili, Nópszinház-utca 22. sz. Homoky Paula, Uray és Varsa stb. lepnek Borszóki Fürdövällalat 
fól. Gábor Andor és Szirmai Albert uj da- Részv.-Tars. 


Ertekezni lehet a 
délutáni órákban 


BUDAPEST, V., 
Nádor-utca 6. 


Telefon: 36-52. 


lait: Kökény Ilona, Lukács Sári, Hollós 
Rózsi, Boross és Sajó adják elő. 


Telefon: József 31-05. 

